rejauldu/bengali-wikipedia huggingface dataset:
আবদুল খালেক (জন্ম: ১ মার্চ ১৯২৭- মৃত্যু: ১০ জুন ২০১৩) বাংলাদেশ পুলিশের প্রথম পুলিশ মহাপরিদর্শক-ইন্সপেক্টর জেনারেল অব পুলিশ (আইজিপি) ও প্রথম স্বরাষ্ট্র সচিব।   জন্ম ও শিক্ষাজীবন  আবদুল খালেকের জন্ম ১৯২৭ সালের ১ মার্চ কুমিল্লা জেলার। ব্রাহ্মনপাড়া থানাধীন জিরুইন গ্রামে। তিনি দেবিদ্বার গঙ্গামন্ডল রাজ ইনস্টিটিউটে ও ঢাকা বিশ্ববিদ্যালয় থেকে অর্থনীতি শাস্ত্রে সম্মান সহ ১৯৫০ সালে এম এ পাস করেন। কিছুদিন জগন্নাথ বিশ্ববিদ্যালয় ও ঢাকা বিশ্ববিদ্যালয়ে শিক্ষকতাও করেন। ১৯৫১ সালে তিনি তৎকালীন সিভিল সার্ভিস অফ পাকিস্তান (সিএসপি) পরিক্ষায় উত্তীর্ণ হয়ে পুলিশ ক্যাডারে যোগ দেন।   কর্মজীবন  ১৯৫১ সালে আবদুল খালেক পুলিশ সার্ভিসে যোগদান করেন। তিনি তৎকালীন গোপালগঞ্জ ও নারায়ণগঞ্জ মহকুমায় এসডিপিও এবং বরিশাল, পাবনা, রাজশাহী, চট্টগ্রাম ও ময়মনসিংহ জেলায় পুলিশ সুপার হিসেবে কর্মরত ছিলেন। তিনি পুলিশ একাডেমি সারদায় অধ্যক্ষ হিসেবে দায়িত্ব পালন করেন। তিনি মুজিবনগর সরকারের সময় থেকে স্বাধীন বাংলাদেশের প্রথম আইজিপি হিসেবে ২৩ এপ্রিল ১৯৭৩ সাল পর্যন্ত দায়িত্ব পালন করেন। এছাড়া তিনি ১৯৭১ সালের ৪ সেপ্টেম্বর থেকে ১৯৭৩ সালের ২৬ জানুয়ারি পর্যন্ত বাংলাদেশের প্রথম স্বরাষ্ট্র সচিব হিসেবে দায়িত্ব পালন করেন। ১৯৭১ সালের ২৫ মার্চ পুলিশ একাডেমি সারদায় কর্মরত থাকাকালে পাকিস্তানি বাহিনীর বিরুদ্ধে প্রতিরোধ গড়ে তোলেন আবদুল খালেক। পাকিস্তানি বাহিনীর আক্রমণের কারণে সারদা প্রত্যাবর্তনে ব্যর্থ হয়ে তিনি পরিবারসহ ভারতে চলে যান। তৎকালীন পূর্ব পাকিস্তানে কর্মরত সব পুলিশ সদস্যকে মুক্তিযুদ্ধে সক্রিয় অংশগ্রহণের আহবান জানিয়ে তিনি চিঠি লেখেন। মুক্তিযুদ্ধ চলাকালে তিনি কলকাতায় সচিব হিসেবে দায়িত্ব পালন করায় পাকিস্তানের সামরিক আদালত তার অনুপস্থিতিতে বিচার করে সাজা প্রদান করে।   প্রকাশিত বই   পলিটিক্যাল ইকোনমি অব ফরেন এইড  ট্রান্সফার অব টেকনোলজি  শেখ মুজিব লিবারেশন ওয়ার  বাংলাদেশ এডুকেশন রিফর্মস   পুরস্কার ও সম্মাননা  স্বাধীনতা পুরস্কার ২০১৯ (মরনোত্তর) স্বাধীনতা ও মুক্তিযুদ্ধ এ অবদানের জন্য।   তথ্যসূত্র    বহি:সংযোগ   বিষয়শ্রেণী:১৯২৭-এ জন্ম বিষয়শ্রেণী:২০১৩-এ মৃত্যু বিষয়শ্রেণী:বাংলাদেশের স্বরাষ্ট্র সচিব বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:ঢাকা বিশ্ববিদ্যালয়ের শিক্ষক বিষয়শ্রেণী:বাংলাদেশ পুলিশ মহাপরিদর্শক বিষয়শ্রেণী:পাকিস্তান জাতীয় পরিষদ সদস্য ১৯৫৫-১৯৫৮ বিষয়শ্রেণী:অষ্টম জাতীয় সংসদ সদস্য বিষয়শ্রেণী:কুমিল্লা জেলার ব্যক্তি
টাইপ ১৫ মধ্যম ট্যাংক () এটি জেডটিকিউ-১৫, নামেও পরিচিত। এটি হলো গণচীনে তৈরি তৃতীয় প্রজন্মের যুদ্ধ ট্যাংক।পিপলস লিবারেশন আর্মির টাইপ ৬২ ট্যাংক প্রতিস্থাপন করতে এই প্রকল্প হাতে নেওয়া হয়।   বিকাশ   টাইপ ১৫ এর দর্শন চীনা নাগরিকরা অনেক আগেই পেয়েছিল কিন্তু তবে এর অস্তিত্ব চীনা প্রতিরক্ষা মন্ত্রণালয় ২০১৮ এর ডিসেম্বরে আনুষ্ঠানিকভাবে নিশ্চিত করেছে।এটি নিশ্চিত যে এই ট্যাংকটি ২০১৮ থেকে পরিসেবা দিচ্ছে। এটি চীনের ৭০তম জাতীয় দিবসে প্রদর্শন করা হয়েছিল।জুন ২০২০ এর চীন-ভারত সীমান্ত দ্বন্দ্বে এটি  তিব্বতি মালভূমিতে মোতায়ন করা হয়।   সংস্করণসমূহ   thumb|300px|right|২০১৮ সালে গৃহীত টাইপ ১৫ এর রপ্তানি সংস্করণ ভিটি-৫ টাইপ ১৫/জেডটিকিউ-১৫ পিএলএ এর জন্য তৈরি। ভিটি-৫ রপ্তানির জন্য তৈরি, টাইপ ১৫ হতে কিছুটা ভিন্ন।   ব্যবহারকারী   : ৪৪ টি ২০১৯ সালে ক্রয় করা হয়।   তথ্যসূত্র   বিষয়শ্রেণী:বাংলাদেশ সেনাবাহিনীর সমরাস্ত্র
আশুতোষ কৌশিক  (জন্ম: ২ অক্টোবর ১৯৭৯) হলেন একজন ভারতীয় অভিনেতা এবং রিয়্যালিটি টেলিভিশন প্রতিযোগী। তিনি ২০০৭ সালে এমটিভি ইন্ডিয়ায় প্রচারিত এমটিভি হিরো হোন্ডা রোডিস ৫.০-এর বিজয়ী ছিলেন। পরবর্তীতে ২০০৮ সালে তিনি বিগ বসের ২য় আসরের বিজয়ী ছিলেন। পরবর্তীতে তিনি এমটিভি রোডিস ৮ এবং বিগ বগ ৬-এ একজন অতিথি হিসেবে উপস্থিত হন। এছাড়াও তিনি জিলা গাজিয়াবাদ এবং কিসমাত লাভ পায়সা দিল্লি চলচ্চিত্রে অভিনয় করেছেন।   চলচ্চিত্রের তালিকা   সাল  চলচ্চিত্র ২০১২  কিসমাত লাভ পায়সা দিল্লি ২০১৩  জিলা গাজিয়াবাদ ভাড়াস শর্টকাট রোমিও ২০১৬  পিতামহ লাভ কে ফানডে লাল রং চাল জা বাপু   টেলিভিশন   অনুষ্ঠান  চ্যানেল  নোট কমেডি সার্কাস - চিঞ্চপোকলে টু চীন  সনি এন্টারটেইনমেন্ট টেলিভিশন   রাহুল দুলহানিয়া লে জায়েঙ্গে  এনডিটিভি ইমাজিন   দেশি গার্লস   কিচেন চ্যাম্পিয়ন (২য় মৌসুম)  কালারস  এমটিভি রোডিস এমটিভি ইন্ডিয়া  বিগ বস ২ কালারস    সাবধান ইন্ডিয়া  লাইফ ওকে     তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:১৯৭৯-এ জন্ম বিষয়শ্রেণী:আপাতবাস্তব অনুষ্ঠান বিজয়ী বিষয়শ্রেণী:১৯৮০-এর দশকে জন্ম বিষয়শ্রেণী:বিগ বসের (হিন্দি টিভি ধারাবাহিক) প্রতিযোগী
কংগ্রেস রিফর্ম কমিটি (সিআরসি) গঠিত হয়েছিল একদল ভিন্নমতাবলম্বীদের দ্বারা যারা মাদ্রাজ রাজ্যে ভারতীয় জাতীয় কংগ্রেস ত্যাগ করেছিল। সিআরসি-এর নেতৃত্বে ছিলেন সি. রাজাগোপালাচারী, যিনি তামিলনাড়ুতে কংগ্রেসের নেতৃত্ব নিয়ে অভ্যন্তরীণ-দলীয় বিবাদে কামরাজের কাছে পরাজিত হয়েছিলেন। ১৯৫৭ সালের লোকসভা এবং মাদ্রাজ রাজ্যের বিধানসভা নির্বাচনের মাত্র এক মাস আগে সিআইরসি গঠিত হয়েছিল।  শীঘ্রই সিআরসি U. Muthuramalingam Thevar- এর অল ইন্ডিয়া ফরওয়ার্ড ব্লকের সাথে সহযোগিতা শুরু করে। সিআরসি-এআইএফবি জোট বিধানসভা নির্বাচনে ৫৯টি আসনে প্রতিদ্বন্দ্বিতা করেছিল (সিআরসি থেকে ৫৪ প্রার্থী, ফরোয়ার্ড ব্লক থেকে ৫ প্রার্থী। পাঁচজন এআইএফবি প্রার্থীর একজন, পিকে মুকিয়া থেভার, একজন সিআরসি প্রার্থী হিসেবে দাঁড়িয়েছিলেন)। ভারতের কমিউনিস্ট পার্টির সাথে একটি অনানুষ্ঠানিক বোঝাপড়াও ছিল, যা কিছু নির্বাচনী এলাকায় সিআরসি-র বিরুদ্ধে প্রতিদ্বন্দ্বিতা না করার সিদ্ধান্ত নিয়েছে।  সিআরসি-এআইএফবি জোট একটি ১২-দফা নির্বাচনী ইশতেহার তৈরি করেছে। সিআরসি-এআইএফবি জোট এই নির্বাচনে প্রধান বিরোধী জোট হিসাবে আবির্ভূত হয়েছিল, কিন্তু কংগ্রেস সরকারকে পরাজিত করতে পারেনি। সিআরসি ১৪টি এবং এআইএফবি তিনটি আসন জিতেছে। জয়ী আসনের অর্ধেকই রামনাদ ও মাদুরাই জেলার।  নির্বাচনের পর, বিধানসভায় একটি যৌথ 'সিআরসি বিরোধী দল' গঠন করা হয়। বিরোধী দলের নেতা পদে থাকার জন্য দ্রাবিড় মুনেত্র কাজগম (যার মধ্যে ১৬টি আসন ছিল) বিডকে প্রতিহত করার জন্য এটি করা হয়েছিল। শীঘ্রই পাঁচজন স্বতন্ত্র সংসদ সদস্য সিআরসি বিরোধী দলে যোগ দেন। ভি কে রামাস্বামী মুদালিয়ার 'সিআরসি বিরোধী' নেতা নির্বাচিত হন।  ২৮-২৯ সেপ্টেম্বর ১৯৫৭ সিআরসি একটি রাষ্ট্রীয় সম্মেলন করে এবং ভারতীয় জাতীয় গণতান্ত্রিক কংগ্রেস হিসাবে নিজেকে পুনর্গঠিত করে। উল্লেখযোগ্যভাবে, ইভেন্টের উদ্বোধনী বক্তাদের একজন, ইউ. মুথুরালিঙ্গম থেভার, তার বক্তৃতা দেওয়ার পরপরই গ্রেপ্তার করা হয়েছিল।  ১৯৫৯ সালের মার্চ মাসে মাদুরাই পৌরসভার নির্বাচন অনুষ্ঠিত হয়। আইএনডিসি, এআইএফবি, সিপিআই এবং দ্রাবিড় মুনেত্র কাজগমের একটি জোট গঠিত হয়েছিল। ফরোয়ার্ড ব্লকের সদস্যরা আইএনডিসি প্রার্থী হিসাবে দাঁড়িয়েছিল, এই নির্দেশ করে যে সেই দলের তামিলনাড়ু রাজ্য ইউনিট কার্যত আইএনডিসি-তে একীভূত হয়েছে। ১২ আইএনডিসি প্রার্থী, ১২ সিপিআই প্রার্থী এবং ২ ডিএমকে প্রার্থী কংগ্রেসের মাত্র ১০ জনের বিপরীতে নির্বাচিত হন। স্বাধীনতার পর এই প্রথম পুরসভার দখল হারাল কংগ্রেস। আইএনডিসি-এআইএফবি-সিপিআই-ডিএমকে ফ্রন্ট শুধুমাত্র তিনটি আসনে হেরেছে যেখানে তারা স্বতন্ত্র প্রার্থীদের মনোনীত করেছিল।  জুলাই ১৯৫৯ সালে আইএনডিসি স্বতন্ত্র পার্টিতে একীভূত হয়। বাম-ডান স্কেলে কার্যত বিপরীত অবস্থানের প্রতিনিধিত্ব করা সত্ত্বেও, রাজ্যে ফরওয়ার্ড ব্লক এবং স্বতন্ত্র পার্টির মধ্যে সহযোগিতা অব্যাহত ছিল। তামিলনাড়ু বিধানসভার ফরোয়ার্ড ব্লকের সদস্যরা স্বতন্ত্র গ্রুপে বসেন এবং গ্রুপটির নেতৃত্বে ছিলেন ফরওয়ার্ড ব্লক নেতা পি কে মুকিয়া থেভার।   আরো দেখুন    ভারতীয় জাতীয় কংগ্রেসের বিচ্ছিন্ন দল   সূত্র    বোস, কে.; ফরোয়ার্ড ব্লক। মাদ্রাজ: ১৯৮৮, তামিলনাড়ু একাডেমি অফ পলিটিক্যাল সায়েন্স। পি. ৯৪-৯৫, ১১৯, ১৭৫-১৮৪, ২১২  বিষয়শ্রেণী:ভারতীয় জাতীয় কংগ্রেসের বিচ্ছিন্ন দল বিষয়শ্রেণী:১৯৫৯-এ বিলুপ্ত রাজনৈতিক দল বিষয়শ্রেণী:১৯৫৭-এ প্রতিষ্ঠিত রাজনৈতিক দল বিষয়শ্রেণী:তামিলনাড়ুর বিলুপ্ত রাজনৈতিক দল বিষয়শ্রেণী:১৯৫৯-এ ভারতে বিলুপ্ত
thumb|right|গান্ধী ভবন গান্ধী ভবন ভারতের চণ্ডীগড় শহরের একটি গুরুত্বপূর্ণ বৈশিষ্ট্য, যেখানে মোহনদাস করমচাঁদ গান্ধীর বাণী ও কর্ম নিয়ে গবেষণা করা হয়। ভবনটির নকশা তৈরি করেন সুইস স্থপতি পিয়েরে জেনেরেট।   নকশা  এটি আসলে একটি পুকুরের মাঝখানে অবস্থিত মিলনায়তন। স্থপতি নির্মিত একটি ম্যুরাল ভবনের প্রবেশপথে দর্শনার্থীদের অভ্যর্থনা জানায়। এর প্রবেশদ্বারে "সত্যই ঈশ্বর" কথাটি লেখা হয়েছে। বর্তমানে ভবনটিতে গান্ধী সম্পর্কিত প্রচুর বইয়ের সংগ্রহ রয়েছে।   তথ্যসূত্র    বিষয়শ্রেণী:চণ্ডীগড়ের ভবন ও স্থাপনা বিষয়শ্রেণী:মহাত্মা গান্ধী বিষয়শ্রেণী:মহাত্মা গান্ধীর স্মারক বিষয়শ্রেণী:গান্ধীবাদ বিষয়শ্রেণী:চণ্ডীগড়ের দর্শনীয় স্থান বিষয়শ্রেণী:ভারতের জীবনীমূলক জাদুঘর
নোম্যাডল্যান্ড () হল ক্লোই চাও রচিত, প্রযোজিত, পরিচালিত ও সম্পাদিত ২০২০ সালের মার্কিন নাট্য চলচ্চিত্র। এটি জেসিকা ব্রুডারের রচিত নোম্যাডল্যান্ড: সারভাইভিং আমেরিকা ইন দ্য টোয়েন্টি-ফার্স্ট সেঞ্চুরি বই অবলম্বনে নির্মিত। এতে শ্রেষ্ঠাংশে অভিনয় করেন ফ্রান্সেস ম্যাকডরম্যান্ড।  ২০২০ সালের ১১ই সেপ্টেম্বর ভেনিস চলচ্চিত্র উৎসবে নোম্যাডল্যান্ড চলচ্চিত্রের উদ্বোধনী প্রদর্শনী হয়, সেখানে এটি গোল্ডেন লায়ন অর্জন করে। এছাড়া এটি টরন্টো আন্তর্জাতিক চলচ্চিত্র উৎসব থেকে পিপল্‌স চয়েস পুরস্কার অর্জন করে। এটি ২০২০ সালের ৪ঠা ডিসেম্বর থেকে এক সপ্তাহের জন্য সীমিত পরিসরে মুক্তি দেওয়া হয়; পরে সার্চলাইট পিকচার্সের পরিবেশনায় ২০২১ সালের ২৯শে জানুয়ারি মার্কিন যুক্তরাষ্ট্রের নির্বাচিত কয়েকটি আইম্যাক্স প্রেক্ষাগৃহে মুক্তি দেওয়া হয় এবং ২০২১ সালের ১৯শে ফেব্রুয়ারি থেকে হুলুতে ডিজিটাল স্ট্রিমিং শুরু হয়। চলচ্চিত্রটি সমাদৃত হয় এবং ৫ মিলিয়ন মার্কিন ডলার নির্মাণব্যয়ের বিপরীতে ৩৯ মিলিয়ন মার্কিন ডলার আয় করে বক্স অফিসে সফলতা লাভ করে।  চলচ্চিত্রটি ৯৩তম একাডেমি পুরস্কারে ছয়টি মনোনয়ন থেকে শ্রেষ্ঠ চলচ্চিত্র, শ্রেষ্ঠ পরিচালনা ও শ্রেষ্ঠ অভিনেত্রী (ম্যাকডরম্যান্ড) বিভাগে তিনটি পুরস্কার অর্জন করে। চাও শ্রেষ্ঠ পরিচালনা বিভাগে অস্কার বিজয়ী দ্বিতীয় নারী ও প্রথম এশীয় নারী এবং একই বছরে চারটি বিভাগে মনোনয়নপ্রাপ্ত প্রথম ব্যক্তি। ম্যাকডরম্যান্ড অভিনয় ও প্রযোজনা এই দুই বিভাগে অস্কার বিজয়ী প্রথম নারী ও চতুর্থ ব্যক্তি এবং একই চলচ্চিত্রে প্রযোজক ও অভিনয়শিল্পী হিসেবে অস্কার বিজয়ী প্রথম ব্যক্তি। এছাড়া চলচ্চিত্রটি ৭৮তম গোল্ডেন গ্লোব পুরস্কারে শ্রেষ্ঠ নাট্যধর্মী চলচ্চিত্র ও শ্রেষ্ঠ পরিচালনা বিভাগে পুরস্কার অর্জন করে; ৭৪তম ব্রিটিশ অ্যাকাডেমি চলচ্চিত্র পুরস্কারে শ্রেষ্ঠ চলচ্চিত্রসহ চারটি পুরস্কার; ও ৩৬তম ইন্ডিপেন্ডেন্ট স্পিরিট পুরস্কারে শ্রেষ্ঠ চলচ্চিত্রসহ চারটি পুরস্কার অর্জন করে।  অভিনয়শিল্পীদল  তথ্যসূত্র  বহিঃসংযোগ         Script   বিষয়শ্রেণী:২০২০-এর চলচ্চিত্র বিষয়শ্রেণী:২০২০-এর নাট্য চলচ্চিত্র বিষয়শ্রেণী:২০২০-এর দশকের ইংরেজি ভাষার চলচ্চিত্র বিষয়শ্রেণী:২০২০-এর দশকের মার্কিন চলচ্চিত্র বিষয়শ্রেণী:২০২০-এর দশকের স্বাধীন চলচ্চিত্র বিষয়শ্রেণী:ইংরেজি ভাষার নাট্য চলচ্চিত্র বিষয়শ্রেণী:ইংরেজি ভাষার স্বাধীন চলচ্চিত্র বিষয়শ্রেণী:মার্কিন নাট্য চলচ্চিত্র বিষয়শ্রেণী:মার্কিন স্বাধীন চলচ্চিত্র বিষয়শ্রেণী:লুদোভিকো এইনাউদি সুরারোপিত চলচ্চিত্র বিষয়শ্রেণী:আইম্যাক্স চলচ্চিত্র বিষয়শ্রেণী:সার্চলাইট পিকচার্সের চলচ্চিত্র বিষয়শ্রেণী:২০১১-এর পটভূমিতে চলচ্চিত্র বিষয়শ্রেণী:২০১২-এর পটভূমিতে চলচ্চিত্র বিষয়শ্রেণী:২০১৩-এর পটভূমিতে চলচ্চিত্র বিষয়শ্রেণী:অ্যারিজোনার পটভূমিতে চলচ্চিত্র বিষয়শ্রেণী:ক্যালিফোর্নিয়ার পটভূমিতে চলচ্চিত্র বিষয়শ্রেণী:দক্ষিণ ডাকোটার পটভূমিতে চলচ্চিত্র বিষয়শ্রেণী:নেব্রাস্কার পটভূমিতে চলচ্চিত্র বিষয়শ্রেণী:নেভাডার পটভূমিতে চলচ্চিত্র বিষয়শ্রেণী:ক্যালিফোর্নিয়ায় ধারণকৃত চলচ্চিত্র বিষয়শ্রেণী:দক্ষিণ ডাকোটায় ধারণকৃত চলচ্চিত্র বিষয়শ্রেণী:নেব্রাস্কায় ধারণকৃত চলচ্চিত্র বিষয়শ্রেণী:নেভাডায় ধারণকৃত চলচ্চিত্র বিষয়শ্রেণী:শ্রেষ্ঠ চলচ্চিত্র বিভাগে ইন্ডিপেন্ডেন্ট স্পিরিট পুরস্কার বিজয়ী বিষয়শ্রেণী:শ্রেষ্ঠ চলচ্চিত্র বিভাগে একাডেমি পুরস্কার বিজয়ী বিষয়শ্রেণী:শ্রেষ্ঠ নাট্যধর্মী চলচ্চিত্র বিভাগে গোল্ডেন গ্লোব বিজয়ী বিষয়শ্রেণী:স্বর্ণ সিংহ বিজয়ী বিষয়শ্রেণী:টরন্টো আন্তর্জাতিক চলচ্চিত্র উৎসবের পিপল্‌স চয়েস পুরস্কার বিজয়ী বিষয়শ্রেণী:বাফটা বিজয়ী (চলচ্চিত্র) বিষয়শ্রেণী:শ্রেষ্ঠ চলচ্চিত্র বিভাগে বাফটা পুরস্কার বিজয়ী বিষয়শ্রেণী:স্যাটেলাইট পুরস্কার বিজয়ী চলচ্চিত্র
জাগ দেয়া স্রোতশীল বা বদ্ধ জলাশয়ে মাছ শিকারের এক কৌশলবিশেষ। অঞ্চলভেদে এই কৌশলকে "কাঠা" বা "পাটা" দেয়া বলে। বাংলাদেশের ফরিদপুর-মাদারীপুর অঞ্চলে বলে কাঠা দেয়া। এটি এক ধরনের মাছ আটকানোর ফাঁদ। ফাল্গুন-চৈত্র মাসে যখন নদী, খাল বা হাওরের পানি শুকিয়ে আসে এবং গ্রীষ্মের তাপদাহ বাড়তে থাকে তখন মাছেরা নিরাপদ আশ্রয় ও শীতলতম স্খান খুঁজে বেড়ায়। তাই লোকজন পাড়ের কাছাকাছি জলাশয়ের খানিকটা জায়গায় কচুরিপানা জড়ো করে মাছদের জন্য সেই শীতলতম আবাস গড়ে তোলে। কচুরিপানা যাতে স্রোতের টানে অন্যত্র চলে না যায় সেজন্য নির্দিষ্ট জায়গাকে লম্বা বাঁশের খুঁটি দিয়ে ঘেরা হয়। খুঁটির সাথে পানিতল বরাবর আড়াআড়ি বাঁশ বেঁধে ঘেরা হয়।  এই বেষ্টনীর ভেতরে থাকে কচুরিপানা। কচুরিপানার নিচে পানির ভেতর ডুবানো থাকে গাছের ডালপালা বা ঝোড়। এর মধ্যে মাছ আবদ্ধ থাকে, কচুরিপানার মূলের মধ্যেও থাকে কই মাছের ঝাঁক। নির্দিষ্ট সময় অন্তর "জাগ" থেকে মাছ ধরা হয়। মাছ ধরার সময় পুরো জাগটিকে জাল দিয়ে ঘিরে ফেলা হয় এবং ভেতরের কচুরিপানা ও ডাল পরিষ্কার করে ভেতর থেকে জাল দিয়ে মাছ ধরা হয়। সাধারণত কয়েকজন মিলে এক-একটা "জাগ" পরিচালনা করে। ১০-১৫ দিন পর পর জাগ তোলা হয়। রাঙ্গামাটির কাপ্তাই হ্রদে যেসব জাগ দেয়া হয় তা থেকে চিতল, বোয়াল, কই, শিং ইত্যাদি মাছ বেশি পাওয়া যায়। ফরিদপুরের জাগ থেকে আইড়, বোয়াল, চিতল, পাঙ্গাশ, শোল, কই, মাগুর ইত্যাদি মাছ পাওয়া যায়। নড়াইল ও যশোরে বাঁওড়ে ও হাওরে "জাগ" দেয়ার এতিহ্যগত প্রচলন আছে। জাগে ডালপালা থাকায় জাল ফেলে জাগ থেকে মাছ চুরির ভয় কম থাকে। শীত শেষে জাগ দেয়া শুরু হয়, বৈশাখে বর্ষা এলেই জাগ শেষ হয়। এটি বাংলাদেশের গ্রামবাংলার এক মৌসুমী ঐতিহ্য। তবে অনেক নদ-নদী ও খাল-বিল শুকিয়ে যাওয়ায় এ কর্মটিও তার ঐতিহ্য হারাচ্ছে।   তথ্যসূত্র   ইফ্‌ফাত আরা, জানার আছে অনেক কিছু, ১৯৯৯, দেশ প্রকাশন, ঢাকা (পৃষ্ঠাঃ ১০৯)।  বিষয়শ্রেণী:বাংলাদেশের সংস্কৃতি বিষয়শ্রেণী:মাছ ধরার কৌশল
বিষ্ণু বিনোদ (; জন্ম ২ ডিসেম্বর ১৯৯৩) হলেন একজন ভারতীয় ক্রিকেটার যিনি ঘরোয়া ক্রিকেটে কেরালার হয়ে খেলেন। তিনি একজন ডানহাতি উইকেট-রক্ষক-ব্যাটার এবং মাঝে মাঝে মিডিয়াম ফাস্ট বোলিং করেন।   প্রাথমিক জীবন  বিষ্ণু ১৯৯৩ সালের ২ ডিসেম্বর কেরলের আলেপ্পি জেলার চেঙ্গান্নুরের ক্যালিসেরিতে জন্মগ্রহণ করেন। তিনি এমজিএম উচ্চ মাধ্যমিক বিদ্যালয়, তিরুবল্ল এবং রান্নি, পেরুনাদ উচ্চ বিদ্যালয়ে তার স্কুলিং করেন। তিনি তিরুবল্লর মার থমা কলেজ থেকে  রাষ্ট্রবিজ্ঞানে স্নাতক সম্পন্ন করেন।   ঘরোয়া ক্রিকেট  ৩ এপ্রিল ২০১৪-এ কেরালার হয়ে ২০১৪-১৫ মৌসুমের সৈয়দ মুশতাক আলী ট্রফিতে কর্ণাটকের বিপক্ষে তার টি-টোয়েন্টি অভিষেক হয়। ২০১৪-১৫ বিজয় হাজারে ট্রফি মৌসুমে ১০ নভেম্বর ২০১৪-এ কেরালায় হায়দ্রাবাদের বিরুদ্ধে লিস্ট এ অভিষেক হয় ৫ নভেম্বর ২০১৬-এ ২০১৬-১৭ রঞ্জি ট্রফিতে কেরালার হয়ে প্রথম-শ্রেণীর ক্রিকেটে অভিষেক হয়।  ২০১৮-১৯ রঞ্জি ট্রফিতে, তিনি মধ্যপ্রদেশের বিরুদ্ধে ২৮২ বলে অপরাজিত ১৯৩ রান করে তার প্রথম প্রথম-শ্রেণীর সেঞ্চুরি করেন।  তিনি ২০১৯-২০ বিজয় হাজারে ট্রফিতে কেরালার সর্বোচ্চ রান সংগ্রাহক ছিলেন ৮ ম্যাচে ৫০৮ রান করেছেন যার ৩টি সেঞ্চুরি সহ গড় ছিল ৬৩.৫০।  অক্টোবর ২০১৯-এ, তাকে ২০১৯-২০ দেওধর ট্রফির জন্য ভারত এ- এর স্কোয়াডে নাম দেওয়া হয়েছিল। তিনি প্রতিযোগিতার শেষে দুটি ম্যাচ খেলে ১১.৫০ গড়ে ২৩ রান করেন।  ২০২১ সালের নভেম্বরে, তিনি ২০২১-২২ সৈয়দ মুশতাক আলী ট্রফির কোয়ার্টার ফাইনালে তামিলনাড়ুর বিরুদ্ধে সাতটি ছক্কা সহ ২৬ বলে ৬৫* রান করেছিলেন কিন্তু তার দল ম্যাচটি হেরে যায়।  ২০২১ সালের ডিসেম্বরে, বিষ্ণু অপরাজিত ১০০ রান করেছিলেন, এছাড়াও সিজোমন জোসেফের সাথে ১৭৪ রানের রেকর্ড-ব্রেকিং সপ্তম উইকেট জুটি তৈরি করেছিলেন, ২০২১-২২ বিজয় হাজারে ট্রফিতে মহারাষ্ট্রের বিরুদ্ধে ম্যাচে কেরালার হয়ে ম্যাচ জিতেছিলেন।   আইপিএল  ২০১৭ সালের এপ্রিলে, বিষ্ণুকে ২০১৭ ইন্ডিয়ান প্রিমিয়ার লিগ প্রতিযোগিতার জন্য রয়্যাল চ্যালেঞ্জার্স ব্যাঙ্গালোরের হয়ে খেলতে চুক্তিবদ্ধ করা হয়েছিল উইকেট-রক্ষক-ব্যাটার রাহুলের পরিবর্তে, যিনি টুর্নামেন্ট থেকে বাদ পড়েছিলেন।  তিনি মৌসুমে ৩টি ম্যাচ খেলে মোট ১৯ রান করেন এবং পরবর্তী মৌসুমে তাকে দলে রাখা হয়নি।  ইন্ডিয়ান প্রিমিয়ার লিগের ২০১৮, ২০১৯ এবং ২০২০ মৌসুমে তিনি অবিক্রিত ছিলেন।  ২০২১ সালের ফেব্রুয়ারিতে, ২০২১ ইন্ডিয়ান প্রিমিয়ার লিগ প্রতিযোগিতার আগে আইপিএল নিলামে বিনোদকে দিল্লি ক্যাপিটালস কিনে নেয়। কিন্তু পুরো সিজনে তাকে বসিয়ে রাখা হয়েছিল। ২০২২ ইন্ডিয়ান প্রিমিয়ার লিগের নিলামের আগে দিল্লি তাকে ছেড়ে দিয়েছে। ২০২২ সালের ফেব্রুয়ারিতে, ২০২২ ইন্ডিয়ান প্রিমিয়ার লিগ প্রতিযোগিতার নিলামে সানরাইজার্স হায়দ্রাবাদ তাকে কিনে নেয়।   খেলার ধরণ  বিষ্ণু একজন আক্রমণাত্মক ওপেনিং ব্যাটসম্যান যিনি নিম্ন ব্যাটিং লাইনাপের ফিনিশার হিসেবেও খেলতে পারে। উইকেটকিপার হওয়ার পাশাপাশি তিনি একজন ভাল আউটফিল্ডারও এবং প্রয়োজনীয় মিডিয়াম ফাস্ট বোলার। তিনি ঘরোয়া ক্রিকেটে সিক্স মারার ক্ষমতার জন্য বেশি পরিচিত হয়।   তথ্যসূত্র    বহিঃসংযোগ     বিষয়শ্রেণী:কেরলের ক্রিকেটার বিষয়শ্রেণী:ভারতীয় ক্রিকেটার বিষয়শ্রেণী:জীবিত ব্যক্তি বিষয়শ্রেণী:১৯৯৩-এ জন্ম
মিরাকল ইন্ডাস্ট্রিজ লিমিটেড বাংলাদেশ সরকারের মালিকানাধীন একটি সংস্থা যা প্লাস্টিকের প্যাকেজিং তৈরি করে।   ইতিহাস  মিরাকল ইন্ডাস্ট্রিজ লিমিটেড ১৯৯৫ সালে রাষ্ট্রীয় মালিকানাধীন বাংলাদেশ রাসায়নিক শিল্প কর্পোরেশনের একটি সহযোগী সংস্থা হিসাবে প্রতিষ্ঠিত হয়েছিল। সংস্থাটি ঢাকা স্টক এক্সচেঞ্জের তালিকাভুক্ত। ২০০৫ সালে, ১১ তম বার্ষিক সাধারণ সভায় মিরাকল ইন্ডাস্ট্রিজ লিমিটেড তার শেয়ারহোল্ডারদের জন্য ১২.৫ শতাংশ লভ্যাংশ ঘোষণা করেছিলো। ২০১০ সালের নভেম্বরে, বাংলাদেশ সিকিউরিটিজ অ্যান্ড এক্সচেঞ্জ কমিশন অপ্রত্যাশিত দাম বৃদ্ধির জন্য সংস্থাটির শেয়ারের বাণিজ্য সাময়িকভাবে বন্ধ করে দিয়েছিল।  সংস্থাটি ২০০০ সালে ঢাকা স্টক এক্সচেঞ্জ ও চট্টগ্রাম স্টক এক্সচেঞ্জে তালিকাভুক্ত হয়। ডিসেম্বর ২০১৯ সালে বাংলাদেশ কেমিক্যাল ইন্ডাস্ট্রিজ কর্পোরেশন মিরাকল ইন্ডাস্ট্রিজ লিমিটেডের আর্থিক প্রতিবেদন নিয়ে আপত্তি জানায় এবং বাংলাদেশ সিকিউরিটিজ অ্যান্ড এক্সচেঞ্জ কমিশনকে তদন্ত করতে বলে। সংস্থাটিতে বাংলাদেশ কেমিক্যাল ইন্ডাস্ট্রিজ কর্পোরেশনের ২০ শতাংশ শেয়ার রয়েছে। একই মাসে সংস্থার মূলধনের ঘাটতির কারণে কারখানাটি অস্থায়ীভাবে বন্ধ ছিল।  ২০২০ সালের অক্টোবরে, সংস্থার পরিচালকরা তাদের শেয়ারগুলো মেহমুদ ইক্যুইটিস লিমিটেডের কাছে বিক্রির পরিকল্পনা ঘোষণা করেছিলেন।   তথ্যসূত্র   বিষয়শ্রেণী:বাংলাদেশের সরকারি মালিকানাধীন কোম্পানি বিষয়শ্রেণী:ঢাকা ভিত্তিক সংগঠন বিষয়শ্রেণী:১৯৯৫-এ বাংলাদেশে প্রতিষ্ঠিত
থাম্ব|স্পেস শাটল আমেরিকা নামক মার্কিন যুক্তরাষ্ট্রের একটি বিনোদন উদ্যানে মার্কিন নভোখেয়াযান বা স্পেস শাটলের একটি পূর্ণ-মাপের বাস্তবানুগ প্রতিকৃতি রক্ষিত ছিল। থাম্ব|জার্মানির বার্লিন শহরে ২০১০ সালে "ফ্রাইহাইট ষ্টাট আংস্ট" বিক্ষোভের অংশ হিসেবে গুগল স্ট্রিট ভিউ সেবাতে ব্যবহৃত একটি আলোকচিত্রধারক গাড়ির বাস্তবানুগ প্রতিকৃতি দেখা যাচ্ছে। ডান|থাম্ব|মার্কিন যুক্তরাষ্ট্রের ক্যালিফোর্নিয়াতে হিলার বিমানচালনা জাদুঘরে রক্ষিত একটি বোয়িং ২৭০৭ বিমানের বাস্তবানুগ প্রতিকৃতি।  বাস্তবানুগ প্রতিকৃতি বলতে কোনও পণ্য, কাঠামো, যন্ত্র, প্রযুক্তি বা ব্যবস্থার একটি পূর্ণ মাপের কিংবা ছোট মাপের প্রতিকৃতি বা প্রতিমানকে (মডেল) বোঝায়, যা সেটির একটি বাস্তবধর্মী দৃশ্যমান রূপ উপস্থাপন করে এবং যেটিকে পণ্য উৎপাদন, শিক্ষা, প্রদর্শন বা প্রচার-প্রসারের কাজে ব্যবহার করা হয়।   বাস্তবানুগ প্রতিকৃতিকে মূলত কোনও পণ্য নির্মাণ, উন্নয়ন বা উৎপাদনের পূর্বে সেটির চূড়ান্ত বাহ্যিক রূপ, বিন্যাস ও সম্ভাব্য কার্যক্ষমতার সামগ্রিক ধারণা প্রদানকারী একটি প্রাথমিক দৃশ্যমান, স্পর্শযোগ্য, মূর্ত প্রসঙ্গবস্তু হিসেবে ব্যবহার করা হয়, এবং সেক্ষেত্রে সেটিকে প্রাথমিক বাস্তবানুগ প্রতিকৃতি বা খসড়া বাস্তবানুগ প্রতিকৃতি বলা হয়। এটি পণ্য সম্পর্কে উপলব্ধি, পণ্যের ব্যাপারে প্রতিক্রিয়া সংগ্রহ, পণ্যের গবেষণা, পণ্যের নকশা পরিশীলিতকরণ, পণ্য পরীক্ষণ, পণ্য উৎপাদনের সাথে জড়িত অংশীজনের সাথে যোগাযোগ সহজকরণ ও তাদের সিদ্ধান্ত গ্রহণে ব্যাপকভাবে কাজে লাগে। পণ্য নির্মাণের আগে নকশার বোর্ডে ত্রুটি ঠিক করা বেশি অর্থসাশ্রয়ী - প্রকৌশলের এই আপ্তবাক্যটি এক্ষেত্রে প্রযোজ্য। তবে বাস্তবানুগ প্রতিকৃতি প্রকৃত বা চূড়ান্ত পণ্যের মতো কার্যক্ষম বা আন্তঃক্রিয়াশীল হয় না। যদি কোনও প্রতিকৃতি বা প্রতিমান (মডেল) মৌলিক কার্যক্ষমতাগুলি আংশিকভাবে সম্পাদন করতে পারে এবং পরীক্ষা-নিরীক্ষার যোগ্য হয়, তাহলে সেটিকে পণ্যের আদিপ্রতিমা (prototype) হিসেবেও গণ্য করা হতে পারে।      কিছু বাস্তবানুগ প্রতিকৃতিকে পণ্য উৎপাদনের পরে ক্রেতার কাছে পণ্যের বিপণন, প্রদর্শন ও প্রচার-প্রসারের বিজ্ঞাপনী উপকরণ হিসেবেও ব্যবহার করা হয়। এগুলির আলোকচিত্র তোলা হতে পারে, ভিডিওচিত্র ধারণ করা হতে পারে বা প্রদর্শনী করা হতে পারে। এগুলিকে "প্রচারণামূলক বাস্তবানুগ প্রতিকৃতি" (Promotional mockup) বলে।   পণ্য উৎপাদন বা পণ্যের প্রচারণা ছাড়াও শিক্ষামূলক কাজেও বাস্তবানুগ প্রতিকৃতি ব্যবহার করা হতে পারে। এক্ষেত্রে বাস্তব বিশ্বের বস্তু, ব্যবস্থা বা ধারণাসমূহের দৃশ্যমান, স্পর্শযোগ্য রূপ উপস্থাপনের মাধ্যমে শিক্ষার্থীকে হাতেকলমে অভিজ্ঞতা প্রদান করা হয় ও তার কাছে পাঠ্যপুস্তকের বিমূর্ত ধারণাগুলিকে আরও মূর্ত ও আগ্রহজনক করে তোলা হয়। মানবদেহ, সৌরজগৎ, পরমাণুর গঠন, ইত্যাদির বাস্তবানুগ প্রতিকৃতি, প্রাচীন বস্তু বা ভবন ও স্থাপনার ক্ষুদ্রাকার বাস্তবানুগ প্রতিকৃতি বা কোনও যন্ত্রের সরলীকৃত রূপ এ ধরনের শিক্ষামূলক বাস্তবানুগ প্রতিকৃতি-র (Educational mock-up) কিছু দৃষ্টান্ত।   তথ্যসূত্র   বিষয়শ্রেণী:পণ্য উন্নয়ন বিষয়শ্রেণী:ছদ্মায়ন বিষয়শ্রেণী:নকশা প্রণয়ন
সরল ঘনকাকার আবরণীকলা (ইংরেজি: Simple cuboidal epithelium) হল আবরণীকলার একটি প্রকার যা ঘনকাকার (ঘনকের মতো) কোষগুলির একটি একক স্তর নিয়ে গঠিত, যাদের বড়, গোলাকার এবং কেন্দ্রীয় নিউক্লিয়াস থাকে।  সরল ঘনকাকার আবরণীকলা ডিম্বাশয়ের পৃষ্ঠতলে, নেফ্রনের আস্তরণে, বৃক্কীয় নালিকাগুলির প্রাচীরে, চোখ ও থাইরয়েডের কিছু অংশে এবং লালাগ্রন্থিগুলিতে পাওয়া যায়।.  এই পৃষ্ঠতলগুলিতে, কোষগুলি ক্ষরণ ও পরিস্রাবণ কার্য সম্পাদন করে।  অবস্থান সরল ঘনকাকার কোষ নেফ্রনের বৃক্কীয় নালিকাগুলিতেও, গ্রন্থি নালিকাগুলিতেও এবং থাইরয়েড ফলিকলগুলিতেও পাওয়া যায়। সরল ঘনকাকার কোষগুলি তাদের গোলাকার নিউক্লিয়াস কোষগুলির কেন্দ্রে রেখে একক সারিতে অবস্থিত এবং সরাসরি ভিত্তি পর্দার সাথে সংযুক্ত থাকে। সরল পক্ষ্মাঙ্কিত ঘনকাকার কোষগুলি শ্বাসবায়ুস্থলীতেও উপস্থিত থাকে। জননক্ষম ঘনকাকার আবরণীকলা ডিম্বাশয়গুলিকে এবং শুক্রাণু উৎপাদনকারী নালিকাগুলিকে (পুরুষ শুক্রাশয়ে) আস্তরণ করে। এগুলি মিয়োসিসের মাধ্যমে গ্যামেট গঠন করে।  কর্ম থাম্বনেইল|বামে|ভেড়ার থাইরয়েড গ্রন্থির অংশ, সরল ঘনকাকার আবরণীকলা (চিহ্নিত) থাইরয়েড ফলিকলগুলিকে ঘিরে রয়েছে। এই কোষগুলি সুরক্ষা প্রদান করে এবং সক্রিয় (অন্তর্নালীতে উপাদান পাম্প করা বা বের করা) বা নিষ্ক্রিয় হতে পারে, অবস্থান এবং কোষীয় বিশেষীকরণের উপর নির্ভর করে।  সরল ঘনকাকার আবরণীকলা সাধারণত গ্রন্থিগুলির ক্ষরণকারী ও নালিকাকার অংশ গঠনের জন্য পৃথকীকরণ করে। এগুলি জননক্ষম আবরণীকলাও গঠন করে, যা ডিম্বাশয়কে আবৃত করে (কিন্তু ডিম্বাণু উৎপাদনে অবদান রাখে না) এবং পুরুষ শুক্রাশয়ে শুক্রাণু উৎপাদনকারী নালিকার অভ্যন্তরীণ প্রাচীরকে আবৃত করে। এই কোষগুলি কিছু সুরক্ষা প্রদান করে এবং পরিস্রাবণ ও ক্ষরণে কাজ করে।  তথ্যসূত্র  বহিঃসংযোগ   "থাইরয়েড গ্রন্থি" (সরল ঘনকাকার)  বিষয়শ্রেণী:আবরণীকলা
কয়া ইউনিয়ন বাংলাদেশের খুলনা বিভাগের কুষ্টিয়া জেলার কুমারখালী উপজেলা অন্তর্গত একটি ইউনিয়ন।   আয়তন  কয়া ইউনিয়নের আয়তন ৪৬০৮ একর (১৯.৬১ বর্গ কিলোমিটার)। এই ইউনিয়নে মোট ৫৫০৯টি পরিবার আছে॥   অবস্থান  কুমারখালী উপজেলা সদর থেকে ৮ কিলোমিটার পশ্চিমে গড়াই ও পদ্মা নদীর তীরে অবস্থিত।  কয়া ইউনিউনের পশ্চিমে কুষ্টিয়া সদরের হাটশ হরিপুর ইউনিয়নের কান্তিনগর বোয়ালদহ, উত্তরে পদ্মা নদী ও কুমারখালির ঘোষপুর, দক্ষিণে চাপড়া ইউনিয়ন এবং পূর্বে শিলাইদহ ইউনিয়ন ও নন্দলালপুর ইউনিয়ন অবস্থিত।   জনসংখ্যার উপাত্ত  বাংলাদেশর ২০১১ সনের আদমশুমারি অনুসারে কয়া ইউনিয়নের জনসংখ্যা ৩৩,৫৫২ জন, এরমধ্যে পুরুষ-১৬,৭০৪জন এবং মহিলা- ১৬,৮৪৮জন।   নদীসমূহ  থাম্ব|কয়া ইউনিয়নে পদ্মা নদী। কয়া ইউনিয়নে রয়েছে পদ্মা নদী। গড়াই নদী   গ্রাম সমূহ   কয়া  খলিশাদহ  ছোট লক্ষীকোল  বাড়াদি  সুলতানপুর  বেড়কালোয়া  কালোয়া  শ্রীকোল  বানিয়াপাড়া  চরবানিয়াপাড়া  গট্টিয়া  ঘোড়াই   তথ্যসূত্র    বহিঃসংযোগ   কয়া ইউনিয়নের সরকারি ওয়েবসাইট   বিষয়শ্রেণী:কুমারখালী উপজেলার ইউনিয়ন
কিবলা কোলা ছিল একটি কোলা-স্বাদযুক্ত কার্বনেটেড পানীয় যা ইংল্যান্ডের ডার্বিতে অবস্থিত কিবলা কোলা কোম্পানি দ্বারা উত্পাদিত হয়। কোম্পানিটি যোগ্য দাতব্য কাজের জন্য তার লাভের ১০% প্রদান সহ তার সমস্ত ক্রিয়াকলাপে একটি নৈতিক অবস্থান তৈরি করে নিজেকে এবং তার পণ্যগুলিকে তার প্রতিদ্বন্দ্বীদের থেকে আলাদা করেছে।  ২০০৫ সালের সেপ্টেম্বরে যুক্তরাজ্যের কোম্পানি রিসিভারশিপে যাওয়ার আগে কোম্পানিটি উত্তর আমেরিকা, নেদারল্যান্ডস, পাকিস্তান এবং মালয়েশিয়ায় বিতরণ সম্প্রসারিত করে। Islamic cola loses its fizz   শুরু  কিবলা কোলা ফেব্রুয়ারী ২০০৩ সালে যুক্তরাজ্যের বাজারে চালু করা হয়েছিল, কয়েক মাসের মধ্যে দেশব্যাপী বিতরণ প্রতিষ্ঠিত হয়েছিল। শক্তিশালী মিডিয়া আগ্রহের ফলে বিশ্বব্যাপী মিডিয়ায় প্রতিবেদন প্রকাশিত হয়েছে এবং বিশ্বব্যাপী বিতরণ ও বিনিয়োগের অফার আসছে।   তথ্যসূত্র   বিষয়শ্রেণী:কোমল পানীয় বিষয়শ্রেণী:২০০৩-এ প্রবর্তিত পণ্য বিষয়শ্রেণী:কোলা মার্কা
৪ মুহররম () ইসলামি বর্ষপঞ্জির প্রথম মাস মুহররমের চতুর্থ দিন এবং একই সঙ্গে হিজরী বছরেরও ৪র্থ দিন। ইসলামি বর্ষপঞ্জি চন্দ্রের আবর্তনের সাথে সংশ্লিষ্ট বলে এই মাস ২৯ অথবা ৩০ দিনে সমাপ্ত হয়।   ঘটনাবলী   ১৩১৪ হিজরী - কায়রোতে মহিলাদের দ্বারা প্রথম ম্যাগাজিন “প্যারাডাইজ” প্রকাশিত হয়।   জন্মদিন    মৃত্যদিন   ১৩৯০ হিজরী - আহমেদ ফুয়াদ আহওয়ানি, মিশরীয় শিক্ষাবিদ।   ছুটী ও অন্যান্য    তথ্যসূত্র    বহিঃসংযোগ   সাইট এএফপি।  বিষয়শ্রেণী:ইসলামি পঞ্জিকার দিন বিষয়শ্রেণী:মুহররম
দলবীর সিংহ চৌধুরী|থাম্ব দলবীর সিংহ চৌধুরী একজন ভারতীয় রাজনীতিবিদ এবং ভারতীয় জনতা পার্টির সদস্য। তিনি আলিগড় জেলার বিশিষ্ট ঠাকুর নেতা ও আলিগড় জেলার বড়ৌলি আসন থেকে উত্তরপ্রদেশ বিধানসভা সদস্য।     তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:উত্তরপ্রদেশের ভারতীয় জাতীয় কংগ্রেসের রাজনীতিবিদ বিষয়শ্রেণী:জনতা দলের রাজনীতিবিদ বিষয়শ্রেণী:রাষ্ট্রীয় লোক দলের রাজনীতিবিদ বিষয়শ্রেণী:উত্তরপ্রদেশ বিধানসভার সদস্য ২০০৭-২০১২ বিষয়শ্রেণী:উত্তরপ্রদেশ বিধানসভার সদস্য ২০১৭-২০২২ বিষয়শ্রেণী:উত্তরপ্রদেশের ভারতীয় জনতা পার্টির রাজনীতিবিদ বিষয়শ্রেণী:আলিগড়ের রাজনীতিবিদ বিষয়শ্রেণী:অখিল ভারতীয় লোকতান্ত্রিক কংগ্রেসের রাজনীতিবিদ